da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da en da da ceb da ceb ceb en en da da da en da da sv da en da da en da da da da da da en en da da da da da da da da da da da da da da da da da da da en en da fr da da da da da da da da da da da ro da da da da da da da da da da da da da da da da da da en da da en da da da da da da en da da nl da da da da da da da da da da it fr de de et es en da da da da sv pl it en da fr ru it en da fr es da da da en en en da ceb da ceb es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Monopex®? - Find information på Medicin.dk
Monopex® bruges til behandling af
Monopex® er et øjenmiddel. Binyrebarkhormon.
Monopex® anvendes til behandling af overfølsomhedsreaktioner eller betændelsesagtige reaktioner (inflammation) i øjnene.
Sædvanligvis 1 dråbe i øjet 3-6 gange i døgnet. I alvorlige tilfælde dryppes hver time.
Midlet må ikke anvendes i mere end 14 dage uden kontrol hos øjenlæge.
Binyrebarkhormoner bør så vidt muligt kun anvendes i korte perioder for at undgå bivirkninger.
Bruger du flere forskellige øjenpræparater, skal der gå mindst 5 min. imellem hver påføring for at undgå, at dosis skylles ud på grund af det øgede tåreflåd efter første dråbe. Øjensalve skal bruges sidst.
Ved rolig lukning af øjet og let tryk med en finger på nederste øjenlåg ind mod næsen i 2 minutter efter inddrypning, bevarer du lægemidlet i øjet i længere tid og reducerer samtidig de systemiske bivirkninger.
Vask hænder, inden du går i gang med at dryppe øjne.
Hvis du bruger kontaktlinser, skal du tage dem ud, inden du drypper øjne. Vent mindst 15 minutter, før du sætter kontaktlinserne i igen.
Øjendråber findes i to typer emballage
Endosispipetter indeholder ikke konserveringsmiddel. Der åbnes en ny beholder ved hver drypning, og eventuelt restindhold i pipetten må ikke gemmes til næste dosis.
Flerdosisbeholder indeholder konserveringsmiddel. Øjendråberne må anvendes i højst 4 uger, efter de er åbnet.
Endosisbeholdere. Træk pladen af engangspipetter frem af yderemballagen og riv en pipette af. Pipetten åbnes ved at dreje vingen af.
Flerdosisbeholder. Flasken åbnes ved at skrue låget af.
I nogle tilfælde skal flerdosisbeholderen omrystes før anvendelsen. Det vil fremgå af pakningen og indlægssedlen.
Læg hovedet tilbage og træk forsigtigt det nederste øjenlåg ned, så der dannes en lille lomme mellem det nederste øjenlåg og øjet.
Vend bunden i vejret på beholderen og tryk let med tommel- og pegefinger på flaskens sider eller bund, indtil en enkelt dråbe drypper ned i øjet.
Flaskespidsen må ikke røre øjet eller øjenlåget. Øjendråberne i flasken kan derved blive forurenet med bakterier, som kan give øjeninfektion.
Brug aldrig øjendråber, som har skiftet udseende eller ændret lugt.
Luk øjet straks efter drypning af hver dråbe og pres med en finger ved den inderste øjenkrog i et par minutter.
Derved bliver øjendråberne i øjet, hvor de skal virke. I modsat fald kan øjendråberne løbe ned i svælget og optages i blodbanen fra mave-tarmkanalen og give bivirkninger andre steder i kroppen.
Det fremgår af etiketten, hvor mange dråber, du skal dryppe med hver gang. Der er almindeligvis kun plads til én dråbe i øjet ad gangen, så det er ingen fordel at dryppe med flere dråber.
Hvis du anvender flere typer øjenmedicin, bør der gå ca. 5 minutter mellem de forskellige præparater. Øjensalve skal bruges til sidst.
Kassér engangspipetten, selvom der stadig er lidt tilbage i den. Øjendråberne kan ellers blive forurenet med bakterier.
Skru hætten på flerdosisbeholderen grundigt på straks efter brug. Konserverede øjendråber må kun anvendes i 4 uger, efter de er åbnet, og kan altså ikke gemmes fra sæson til sæson.
Højst 10 ud af 100 personer får bivirkningen.
Højst 1 ud af 100 personer får bivirkningen.
Forandringer på hornhinden, Forhøjet tryk i øjet, Hornhindebetændelse, Hævelse af hornhinden, Røde øjne, Sløret syn, Øjenbetændelse, Lysfølsomhed i øjet, Tørre øjne, Tåreflåd, Øjenkløe, Øjenlågsirritation.
Højst 1 ud af 1.000 personer får bivirkningen.
Allergiske reaktioner i øjet, Brist af hornhinden, Grøn stær, Grå stær, Synsforstyrrelser.
Hængende øjenlåg, Stressøje, Sår på hornhinden, Forstørrede pupiller.
Cushings syndrom - fysiske og psykiske ændringer pga. højt niveau af binyrebarkhormon, Dårligt fungerende binyrebark.
Forhøjet tryk i øjet debuterer typisk 2-8 uger efter start på behandlingen. Ubehandlet kan det forårsage grøn stær med blivende synstab. Trykstigningen kan også ses hos børn.
Hornhindeforkalkning i forbindelse med brugen af øjendråber, som indeholder phosphat, er i meget sjældne tilfælde rapporteret hos patienter med markant beskadigede hornhinder.
Stressøje (sløret syn pga. væskeansamling bag nethinden) er set ved behandling med binyrebarkhormoner.
Cushings syndrom eller andre forstyrrelser i kroppens produktion af binyrebarkhormon kan forekomme efter intensiv eller langvarig behandling. Risikoen skyldes, at kroppen med tiden udsættes for en større mængde af lægemiddelstoffet, som kan påvirke særlige følsomme patienter, herunder børn.
Læs generelt om bivirkninger
Bør ikke anvendes ved infektion i øjet eller i øjenomgivelserne, medmindre der samtidig anvendes et middel, som dræber de pågældende bakterier, virus, svampe eller parasitter.
Midlet må ikke anvendes ved sår/brist af hornhinden eller ved forhøjet tryk i øjet, der skyldes behandling med binyrebarkhormoner
Midlet må desuden ikke anvendes ved overfølsomhed over for indholdsstofferne.
Ved anvendelse i mere end 14 dage bør øjentrykket kontrolleres. Hos børn kan forhøjet tryk forekomme hyppigere, i sværere grad og hurtigere end hos voksne.
Opfølgning på behandlingen bør ske ugentligt hos patienter med grøn stær og diabetes.
Midlet må ikke anvendes sammen med kontaktlinser, da det indeholder mikrokrystaller, som kan sætte sig på bagsiden af linserne og beskadige hornhinden. Da øjendråberne indeholder benzalkoniumchlorid, kan de desuden misfarve bløde kontaktlinser. Kontaktlinser skal fjernes før hver inddrypning, og man bør vente mindst 15 minutter, før kontaktlinserne isættes igen.
Binyrebarkhormoner kan fremskynde udvikling af grå stær og vækst af svampe.
Brugen af binyrebarkhormoner i øjnene kan medføre langsom heling af sår på hornhinden.
Ved symptomer som sløret syn eller andre synsforstyrrelser bør du kontakte din læge.
Brug af anden medicin
Det er vigtigt at informere lægen om alle de lægemidler, du tager.
Ved samtidig anvendelse af øjendråber, som udvider pupillerne (fx atropin), kan der komme en forstærket trykstigning i øjet.
Tabletbehandling med binyrebarkhormoner kan påvirkes af visse lægemidler som fx HIV-midler (fx ritonavir), og medføre højere effekt af binyrebarkhormonerne og større risiko for bivirkninger. Dette er dog ikke set ved brug af øjendråber med binyrebarkhormon.
Kombinationen af lokal binyrebarkhormon og øjenmidler mod forhøjet tryk (B-blokkere) kan medføre uklart syn.
Kan om nødvendigt anvendes. Denne tekst afviger fra firmaets godkendte produktinformation (produktresumé).
Læs mere om gravide og medicin
Kan om nødvendigt anvendes.
Læs mere om ammende og medicin
Må tappes. Om du kan tappes, afhænger dog af din sygdom.
Læs mere om bloddonorer og medicin
Virker ved at hæmme de vævsreaktioner, som ses i øjnene ved overfølsomhedstilstande og ved inflammation.
Enkeltdosisbeholder kun til engangsbrug og opløsningen skal anvendes umiddelbart efter åbning.
Øjendråber, opløsning. 1 ml indeholder 1 mg dexamethasonphosphat (som dexamethasonnatriumphosphat).
Pakninger, priser, tilskud og udlevering
øjendråber, opløsning 1 mg/ml
30 x 0,4 ml
øjendråber, opløsning 1 mg/ml
100 x 0,4 ml
Læs mere om tilskud
Læs mere om udlevering
Information til sundhedsfaglige om
24.01.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø